Ameslay ɣef Fadhma Ath Mansour deg Tizi Hibel, yettasa-d ẓẓay ciṭ ɣer yimezdaɣ. Xas ulamma ur yelli d acu texdem netta, meɛna tudert-is teqqen ɣer ‘’tucḍa’’ n yemma-s Aïni n taddart Taourirt Moussa Ouamar i d-izewǧen ɣer taddart n Tizi Hibel. Mebɛed mi yemmut urgaz n yemma-s, yeḍra-d wayen i d-yeḍran gar yemma-s d yiwen urgaz ukud temyeḥmal, syin tlul-d Fadhma Ath Mansour meɛna yugi wina ad yesteɛref yis-s imi yella yexḍeb, yakan, yiwet-nniḍen u ggulen yimawlan n teqcict, deg-s, i wakken ad tt-yaɣ. Syin i tebda lehmum n temẓi-s. Deg taggara tezweǧ ɣer Yighil Ali. Tlul Fadhma Ath Mansour deg useggas n 1882 deg Tizi Hibel. Tudert-is s telqayt, teḥka-tt-id deg udlis iwumi tsemma ‘’Histoire de ma vie’’ i tura deg useggas n 1946 i d-yefɣen deg useggas n 1968 ɣer tezrigin Maspero deg Fransa. Yella,akka tura, i win mazal ur ad t-yeɣri.